LATZERET-WEB	E, en vier eth, damb era crotz e aigua senhada, dempús d'auer cantat sus eth, eth senhor mèn patron, botades es mans entath cèu e es uelhs que lèu arren se vedie qu'un shinhau de blanc, comence ua oracion non mens longa que devòta, que damb era hec plorar a tota era gent tau que sòlen hèr enes sermons de Passion, de predicaire e auditòri devòt, suplicant a Nòste Sénher, pr'amor que non volie era mòrt deth pecador, senon era sua vida e eth sòn penaïment, qu'aqueth, amiat peth diable e en.honsat ena mòrt e en pecat, volesse perdonar e balhar-li vida e salut, pr'amor de qué se empenaïsse e cohessèsse es sòns pecats.